|  |
| --- |
|  **Republika e Kosovës****Republika Kosova-Republic of Kosovo****Qeveria –Vlada-Government**Ministria e Punëve të Brendshme / Ministarstvo Unutrasnjih Poslova/Ministry of Internal Affairs |

Të nderuar/a,

Lidhur me realizimin e punëve dhe aktiviteteve në fushën e barazisë gjinore në kuadër të Ministrisë së Punëve të Brendshme për vitin 2017, ju njoftoj si në vijim:

Aktivitetet:

Për shënimin e muajit tetor që njihet si Muaji ndërkombëtar i luftës kundër kancerit, Ministria e Punëve të Brendshme ka dërguar shkresën për aprovim tek Drejtori i Përgjithshëm i Shërbimit Spitalor Klinik Universitar të Kosovës, lidhur me lejimin e kontrollës mjekësore pa pagesë për gratë punonjëse në Ministrinë tonë.

Gojarisht jemi njoftuar se kërkesa nuk është aprovuar, mirëpo me shkrim nuk kemi marrë asnjë përgjigje.

Aktivitetet e përgjithshme:

* Takimet e rregullta me Agjencinë për Barazi Gjinore dhe zyrtaret për barazi gjinore të nivelit qendror dhe lokal.
* Bashkëpunimi me të gjitha departamentet, divizionet dhe sektorët e ministrisë.
* Monitorimi i procedurave të rekrutimit në ministri.
* Monitorimi i Komisionit për Zgjedhjen e Kontesteve dhe Ankesave në ministri.

**Pjesëmarrja në Trajnime / Seminare / Konferenca:**

* Trajnim me temën “çështjet gjinore, politikat dhe praktikat bashkëkohore”, i organizuar nga IKAP.
* Trajnim me temën “Vlerësimi i Dëmeve pas Fatkeqësisë”, i organizuar nga Agjencia e Menaxhimit Emergjent në bashkëpunim me Agjencinë për Barazi Gjinore, të mbështetur nga UNDP.
* Trajnim me temën “Buxhetimi i përgjegjshëm gjinor”, i organizuar nga Agjencia për Barazi Gjinore, Zyra e Kryeministrit.
* Konferencë e nivelit të lartë mbi fuqizimin ekonomik të grave përmes përfshirjes së të gjithë akterëve të rëndësishëm, e organizuar nga Ministria e Zhvillimit Ekonomik e Kosovës.
* Konferencë me temën “Qasja në drejtësi dhe reparacione për të mbijetuarat e dhunës seksuale të ndërlidhur me konfliktin”, e organizuar nga zyra e UN Women në Kosovë.
* Punëtori për Programin e Kosovës për Barazi Gjinore, Shtylla (III): “Të drejtat e grave, qasja në drejtësi dhe siguria”, e organizuar nga Agjencia për Barazi Gjinore, Zyra e Kryeministrit.
* Pjesëmarrje në takimin e organizuar nga Misioni i Kombeve të Bashkuara në Kosovë për shënimin e Ditës Ndërkombëtare të Kombeve të Bashkuara – Gruaja, Paqja dhe Siguria 2017, me temën “Roli i Grave në pajtim: Ndërtimi i paqes dhe sigurisë në Kosovë”.
* Lansimi i raportit të zbatimit të Programit të Kosovës për Barazi Gjinore 2008-2013, si dhe prezantimi i të dalurave  në hulumtimin “Gratë në Mediat e shkruara” 2014-2015. I organizuar nga Agjencia për Barazi Gjinore, Zyra e Kryeministrit.
* Lansimi i Strategjisë Kombëtare të Republikës së Kosovës për mbrojtje nga dhuna në familje, si dhe Plani i Veprimit 2016-2020, e organizuar nga Ministria e Drejtësisë me përkrahje të  Ambasadës Amerikane në Kosovë.
* Hartimi i Komentarit të Ligjit për Barazi Gjinore, i organizuar nga Agjencia për Barazi Gjinore, Zyra e Kryeministrit.
* Tryeza e rrumbullakët ku është prezantuar analiza me titull “Përfaqësimi i grave në bordet e ndërmarrjeve publike dhe agjencive të pavarura",eorganizuar në kuadër të projektit “Rishikimi i politikave diskriminuese gjinore në tregun e punës”, i organizuar nga Instituti GAP dhe i financuar nga USAID përmes ATRC.
* Tryeza e rrumbullakët, ku është prezantuar analiza me titull “Dallimet në menaxhimin e buxhetit familjar ndërmjet  grave dhe burrave”, e organizuar nga Instituti GAP.
* Publikimi i rezultateve të përpjekjeve të përbashkëta që kanë rezultuar në publikimin e një raporti të ri, me titull: “Buxhetimi për bujqësi dhe zhvillim rural më të mirë”, i organizuar nga Rrjeti i Grave të Kosovës.
* Prezantimi publik i dokumentit më të ri të politikave i titulluar: Progresi i Kosovës në përafrimin e ligjeve të saja me ligjet e Bashkimit Evropian (BE) mbi barazinë gjinore, e organizuar nga Rrjeti i Grave të Kosovës (RrGK).
* Publikimi i rezultateve të përpjekjeve të përbashkëta, që kanë rezultuar në publikimin e një raporti të ri, me titull: Buxhetimi për përmirësimin e barazisë gjinore në programet për diasporë, i organizuar nga Rrjeti i Grave të Kosovës (RrGK).

**Të dhënat e përgjithshme për nëpunësit civil në Ministrinë e Punëve të Brendshme për vitin 2017**

|  |  |  |  |  |  |
| --- | --- | --- | --- | --- | --- |
| **Nr. ren****dor** | **Klasifikimi i pozitave të shërbimit civil** | **Nr. i nëpunësve aktual në detyrë** | **Arsimimi** | **Gjinia** | **Përkatësia etnike** |
|
|
| **fillor** | **mesëm** | **lartë** | **superior** | **Meshkuj** | **Femra** | **shqiptarë** | **serbë** | **boshnjakë** | **goranë** | **romë** | **turq** |
| **Totali i çdo kolone** | **823** | **9** | **366** | **24** | **424** | **468** | **355** | **757** | **53** | **3** | **1** | **3** | **6** |
|  **1% 44% 3% 52% 57%** | **43%** | **92%** | **7%** | **0%** | **0%** | **0%** | **1%** |
|  |  | **823** | **823** | **823** | **823** |